9. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 27122 της 8/30 Απρ. 1976 (ΦΕΚ  Β΄ 587) Περί ανεκτού ορίου σφάλματος ογκομετρητών μεγάλης παροχής υγρών καυσίμων. Έχοντες υπ’ όψει: 1.Τας διατάξεις του Π.Δ. 396/1973 «περί θέσεως εν ισχύϊ των διατάξεων του Ν.Δ. 175/1973 «περί Υπουργικού Συμβουλίου και Υπουργείων» ως τούτο ετροποποιήθη δια του Ν.Δ. 267/1974. 2.Τας διατάξεις του Ν.Δ. 532/1970 «περί συμπληρώσεως διατάξεων περί διοικητικής αποκεντρώσεως» και το εις εκτέλεσιν τούτου εκδοθέν Β.Δ. 708/1970, ως και την υπ’ αριθ. Λ.7/14/2-10-72 απόφασιν των Υπουργών Προεδρίας της Κυβερνήσεως, Εσωτερικών και Εμπορίου. 3.Τας διατάξεις του Ν.Δ. 136/1946 «περί κυρώσεως τροποποιήσεως και συμπληρώσεως του από 10/11-5-1946 Ν.Δ/τος, περί Αγορανομικού Κώδικος», ως συνεπληρώθη και ετροποποιήθη μεταγενεστέρως. 4.Τας διατάξειςς του Ν.Δ. 3957/59 «περί εισαγωγής εν Ελλάδι του Διεθνούς Συστήματος Μέτρων και Σταθμών». 5.Την υπ’ αριθ. 205199/2259/24.7.1971 απόφασιν ημών «περί εγκρίσεως κυκλοφορίας εν τη χώρα μετρικών οργάνων προοριζομένων δι’ εμπορικάς συναλλαγάς». 6.Τας διατάξεις του Νόμ. 1165/1918 «περί Τελωνειακού Κώδικος», ως τροποποιηθείσαι ισχύουν σήμερον. 7.Τας διατάξεις του άρθρ.4 του Νόμ. 436/1914 «περί δασμολογικής αφομοιώσεως Ν. Χωρών». 8.Τας διατάξεις του άρθρ.9 του από 18-4-1920 Β.Δ/τος «περί εγκαταστάσεως δεξαμενών πετρελαίου κ.λ.π.». 9.Τας διατάξεις του άρθρ.2 του από 14-7-1937 Β.Δ/τος «περί κανονισμού λειτουργίας των εν Δραπετσώνι Ελευθέρων Τελωνειακών Συγκροτημάτων κλπ.» ως συνεπληρώθη δια του άρθρ.4 του Β.Δ. 59/1966. 10.Τας διατάξεις της υπ’ αριθ. Χ. 3268/19.2.1959 αποφάσεως των Υπουργών Συντονισμού και Οικονομικών «περί Τελωνειακού Κανονισμού του εν Ασπροπύργω Αττικής Κρατικού Διϋλιστηρίου Πετρελαίου». 11.Το υπ’ αριθ. 3/10-7-1975 πρακτικόν της δια της υπ’ αριθ. 28011/1975 αποφάσεως ημών, συσταθείσης Επιτροπής μελέτης του θέματος των ογκομετρητών. 12.Το υπ’ αριθ. Ε. 15066 π.έ/113/6.2.1976 έγγραφον του Υπουργείου Οικονομικών. 13.Τας σχετικάς Συμβάσεις και Αποφάσεις ιδρύσεως των Διϋλιστηρίων πετρελαίου, αποφασίζομεν: Άρθρ.1.-1.Οι, εις τας εποπτευομένας και ελεγχομένας μονίμους εγκαταστάσεις υπό της Τελωνειακής Υπηρεσίας, χρησιμοποιούμενοι ογκομετρηταί μεγάλης παροχής, δια την μέτρησιν του όγκου των υποκειμένων εις δασμούς και λοιπούς φόρους υγρών καυσίμων, περί ων το άρθρ.1 του 293/1969 Ν.Δ/τος, ως και των μαζούτ, υγραερίων κ.λ.π., ων η κατά μάζαν (βάρος) μέτρησις θα δύναται να γίνηται και εμμέσως δι’ ογκομετρήσεως, υπόκεινται εις τους κάτωθι ελέγχους: α)Αρχικόν έλεγχον: Ενεργούμενον προ πάσης χρήσεως των εν λόγω ογκομετρητών και εφ’ όσον προηγουμένως έχουν τύχει απαραιτήτως της σχετικής εγκρίσεως κυκλοφορίας εν τη χώρα, συμφώνως προς τα υπό της υπ’ αριθ. 205199/2259/24.6.71 αποφάσεως ημών, οριζόμενα. β)Περιοδικόν έλεγχον: Ενεργούμενον άπαξ κατ’ έτος και εις τα τακτά χρονικά διαστήματα και γ)Εκτάκτους ελέγχους: Διενεργουμένους ανελλιπώς και αιφνιδιαστικώς. 2.Οι εν λόγω ελέγχοι διενεργούνται υπό συνεργείων ή Επιτροπών εκ δημοσίων υπαλλήλων συγκροτουμένων υπό του Υπουργού των Οικονομικών, δια παντός κατά την κρίσιν των προσφόρου μέσου και μεθόδου, προς διαπίστωσιν της ακριβείας μετρήσεως, καλής λειτουργείας και λοιπών νομίμων απαιτήσεων των εν λόγω ογκομετρητών. 3.Εις την περίπτωσιν της ογκομετρήσεως του μαζούτ, υγραερίων κλπ. δια τον έμμεσον προσδιορισμόν της μάζης (βάρους) των, η τιμολόγησις αυτών θα ενεργήται κατά μάζαν (βάρος), υπό την προϋπόθεσιν ότι θα πληρούται η σχέσις, Βάρος= Όγκος Χ Ειδικόν βάρος και η οποία σχέσις θα αναγράφεται εις όλα τα παραστατικά στοιχεία αποστολής, παραδόσεως και πληρωμής του εμπο(Αντί για τη σελ. 73(α) Σελ. 73(β) Τεύχος 693-Σελ. 5 Μέτρα και Σταθμά 5.Β.β.9 ρεύματος, ως επίσης και η θερμοκρασία εις ην αντιστοιχεί το ανωτέρω ειδικόν βάρος. Άρθρ.2.-1.Το ανεκτόν σφάλμα μετρήσεως προκειμένου περί αρχικού ελέγχου των ειρημένων ογκομετρητών, ορίζεται δια τους λειτουργούντας μετά διατάξεως αναγωγής του όγκου εις θερμοκρασίαν διάφορον της του καυσίμου και τους λειτουργούντας άνευ της διατάξεως ταύτης, εις ± 1,25 ο /οο (εν και είκοσι πέντε εκατοστά επί τοις χιλίοις πλέον ή έλαττον) και εις + 1 ο /οο (εν τοις χιλίοις πλέον ή έλαττον), αντιστοίχως επί της εκάστοτε παρεχομένης μέσω του ογκομετρητού ποσότητος υγρών καυσίμων. 2.Το ανεκτόν σφάλμα μετρήσεως, προκειμένου περί του περιοδικού και εκτάκτων ελέγχων των ογκομετρητών, ορίζεται εις ± 2,5ο/οο (δύο και πέντε δέκατα επί τοις χιλίοις, πλέον ή έλαττον) και εις ±2 ο /οο (δύο τοις χιλίοις πλέον ή έλαττον), αντιστοίχως, δια τας εν τη προηγουμένη παραγράφω δύο περιπτώσεις. 3.Ο ρυθμιστής της ακριβείας μετρήσεως, ως και παν έτερον, κατά την απόλυτον κρίσιν της Τελωνειακής Υπηρεσίας, σημείον του ογκομετρητού σφραγίζεται υπό ταύτης δι’ ειδικής μολυβδοσφραγίδος, προς διασφάλισιν του απαραβιάστου της ακριβείας μετρήσεως, καλής λειτουργίας των ογκομετρητών κλπ. Άρθρ.3.-Οι παραβάται της παρούσης, ισχυούσης καθ’ άπασαν την επικράτειαν από την επομένης της ανακοινώσεώς της δια του ημερησίου τύπου, διώκονται και τιμωρούνται κατά τας διατάξεις του εν ισχύϊ Αγορανομικού Κώδικος. Η παρούσα δημοσιευθήτω δια της Εφημερίδος της Κυβερνήσεως και ανακοινωθήτω δια του τύπου. 